Oslo Ess @ Spydeberg Rock Festival 2018 – Shoot The Show
Å jada! Oslo Ess er langt fra det første bandet jeg har dekket både på Spydeberg Rock Festival og på andre scener, og det er langt fra det første bandet som har fått meg til å mistenke at festivalens smått berømte backstage-behandling av bandene også inneholder lattergass, lykkepiller eller noe annet som gjør noe med viriliteten til artistene. Det er nemlig noe som skjer når artistene går på scenen i Spydeberg. Selv dekket jeg Oslo Ess når de spilte på Rockefeller mot slutten av 2017 og der leverte de en mildt sagt heftig konsert som manglet absolutt ingenting. Ikke før de spilte i Spydeberg; SMILET!!
Nå skal det naturligvis ikke være slik at et band skal se ut som gjeng med jokere høye på billig lattergass når de spiller konsert og jeg skal absolutt ikke si at det har manglet noe på humøret på Ess'et når jeg har sett de andre steder, men allikevel klarte jeg ikke å unngå å legge merke til at bandet latet til å være i et særdeles godt humør når de gjestet Spydeberg denne kvelden. Smilene satt langt løsere enn vanlig og det virket rett og slett som at gutta faktisk storkoste seg på scenen. Nå annet hadde kanskje vært snodig med tanke på at publikummet på Spydeberg Rock Festival ALLTID leverer varene
Låtene? De har for lengst gitt oss en røslig mengde norske rockelåter som for alltid har vil ha sin plass i den norske musikkhistorien og og denne kvelden skulle naturligvis være den samme hit-paraden som alltid selv om det tidvis ble spritet opp med låter fra deres siste skive. Låter som jeg fryktet at ikke skulle slå helt igjennom, men som allikevel gikk rett hjem hos publikumet som uten tvil hadde gjort hjemmeleksa si. Selv kommer jeg aldri til å bli lei av få servert låter som Bislett Stadion, Alt jeg Trenger, Leter Etter Deg og naturligvis Kakkerlakkene (sammen med skokk andre Ess'låter) live med denne intense gi-alt-stilen de har.
Etter å ha sett de live et ukjent antall ganger har jeg alltid slitt med å velge en slags favorittkonsert. Til det er de altfor stabile for det virker som om de rett og slett ikke er i stand til å levere en dårlig konsert. Men denne kvelden på Spydeberg Rock Festival; jeg kan ikke huske å ha sett sett de mer intense på scenen enn hva jeg gjorde denne kvelden i Spydeberg og selv på en kveld fylt til randen med noe av det ypperste norsk rock har å by på nå om dagen så leverte de en av de råeste konsertene jeg har opplevd på denne festivalen siden oppstarten i 2011!